google/wiki40b huggingface dataset:
Tusj

Tusj er svart tegneblekk. Tusj som fargepigment har tradisjonelt funnes i form av tørkede stenger eller kaker som rives i vann før bruk, men selges nå stort sett alltid som ferdig flytende tusj. 
Ordet tusj eller tusjpenner brukes i moderne norsk ofte om forskjellige typer penner med forskjellige fargestoff i en porøs beholder i skaftet, med filt- eller fiberspiss og med hette.

Ordhistorie

Ordet tusj kom på 1700-tallet fra det tyske Tusche eller Tuschfarbe, et ord som igjen er avledet av det franske verbet toucher, som betyr «å legge på farge», «overtrekke med sverte» eller egentlig «berøre». Samme ord ligger til grunnlag for «retusjere». Som handelsvare ble tusj tidligere kalt kinesisk tusj, på tysk chinesische Tusche eller chinesische Tinte, fransk encre de la Chine, engelsk china-ink eller indian ink. Ordet tusj ble lenge, og særlig på tysk, brukt om alle slags farger som forekom i tørkede klosser som skulle rives i vann.

Historie

Tusj ble brukt i Kina allerede fra 2500 f.Kr., men særlig etter at papir ble oppfunnet på 100-tallet. Tusj ble opprinnelig laget av sot fra reint kullpulver blandet med et bindemiddel, for eksempel fiskelim eller gummi, og ofte også tilsatt en parfyme, som moskus eller kamfer. 
Tusj ble fremstilt og brukt over store deler av verden, men ble avløst av mindre ressurskrevende væsker etter hvert. Begrepet tusj ble stående som særlig varig og lysekte, såkalt dokumentekte. Det tyske firmaet Pelikan og andre leverte flytende tusj som kunne brukes i spesielle fyllepenner og penner med rørspiss, mens når man ellers skulle skrive eller tegne med tusj, brukte man en spesiell penn med pennesplitt som gjorde at man måtte dyppe ofte.
Nordnorsk Pensjonistskole

Visjon

Motivasjon for kunnskap, skaperglede og livsmot.
Vår viktigste drivkraft er ønsket om å tilføre mennesker motivasjon til å søke ny kunnskap for bedre å mestre hverdagen. 
Være en møteplass som inspirerer til skaperglede og livsmot, og som gir samhørighet på tvers av ulikheter.
Rullefelt

Et rullefelt (engelsk: scrollbar) er et begrep innenfor elektronisk databehandling. Innenfor grafiske brukergrensesnitt er det navnet på et grafisk styreelement som gjør det mulig å la tekst, bilder eller andre ting rulle over en skjerm, et vindu eller en visningsport. I de aller første grafiske brukergrensesnittene var dette kjent som et «håndtak» (handle).
Kathleen Lonsdale

Biografi

Lonsdale ble født i Newbridge, County Kildare, Irland, den tiende barn av Harry Yardley, byen postmester, og Jessie Cameron. Hennes familie flyttet til England da hun var fem. Hun studerte ved Woodford Fylke High School for jenter, flyttet deretter til Ilford Fylke High School for gutter til å studere matematikk og naturfag, fordi jentenes skole ikke tilbyr disse fagene.
Hun ga henne B.Sc. fra Bedford College for kvinner i 1922, tok eksamen i fysikk med en M.Sc. fra University College London i 1924. Hun sluttet seg krystallografi forskerteam ledet av William Henry Bragg ved Royal Institution. I 1927 giftet hun seg med Thomas Jackson Lonsdale. De hadde tre barn – Jane, Nancy, og Stephen – sistnevnte av dem ble en lege og jobbet i flere år i Malawi.
Selv om hun hadde vokst opp i Baptist religion som et barn, ble Kathleen Lonsdale en kveker i 1935, samtidig med ektemannen. Begge ble begått pasifister og ble tiltrukket kvekerismen på liten del av denne grunn. Hun var en måned i Holloway fengsel under andre verdenskrig fordi hun nektet å registrere seg for sivilforsvaret plikter eller betale en bot for å nekte å registrere deg. På årsmøtet i de britiske kvekerne i 1953 leverte hun keynote Swarthmore Foredrag, under tittelen Fjerne årsaker til krig.
Lonsdale jobbet ved Universitetet i Leeds i slutten av 1920-tallet, var stort sett en full tid mor til små barn i den tidlige 1930-tallet, og returnerte til arbeide med Bragg ved Royal Institution som forsker i 1934. Hun ble tildelt en doktorgrad fra University College London i 1936.I tillegg til å oppdage strukturen av benzen og heksaklorbenzen, jobbet Lonsdale på syntesen av diamanter. Hun var en pioner i bruken av røntgen for å studere krystaller. Lonsdale ble en av de to første kvinnelige Fellows av Royal Society i 1945 (den andre var biokjemiker Marjory Stephenson).
I 1949 ble Lonsdale en professor i kjemi og leder av Institutt for Crystallography ved University College, London. Hun var den første kvinnen som professor ved høgskolen, en stilling hun hadde til 1968 da hun ble utnevnt til professor emeritus.
Hun døde den 1 april i 1971 av leukemi.
Amalie Skram videregående skole

Realfagssatsing

To av de ni parallellklassene på studiespesialisering har et eget løp med realfag over tre år, med et høyere timetall og et mer avansert opplegg med høyt læringstrykk og utstrakt samarbeid med høyskoler, universitet og andre forskningsmiljøer, ekskursjoner og egne foredrag fra ressurspersoner fra slike miljøer. Denne linjen gir en fagkombinasjon som kvalifiserer for opptak til samtlige utdanninger i Norge, og skal gi et ekstra solid grunnlag for videre studier innen realfag for spesielt motiverte elever.

Olympiatoppen

Olympiatoppen vest har tilbud til elever på toppidrettsnivå for vinteridretter på Voss gymnas og for sommeridretter på Tertnes videregående skole (studiespesialisering) og Åsane videregående skole (yrkesfag). Noen få tilbud er lagt til andre skoler: basketball på Olsvikåsen videregående skole, volleyball på Øystese gymnas, og svømming på Amalie Skram videregående skole. Skolen er dermed toppidrettsgymnas i svømming.

Skoleår i utlandet

Elever fra hele Hordaland kan søke om å ta andre året på studiespesialisering ved den katolske St Davids RC High School 20 km utenfor Edinburgh i Skottland, i regi av Amalie Skram videregående skole.

Elevmiljø

Tradisjonen med skolerevy fra Bergen Handelsgymnasium er videreført på Amalie Skram videregående skole. Skolen har også utvekslingsavtaler med skoler i utlandet. Skolens elever og ansatte har tilgang til skolens treningssenter også etter skoletid. Skolen har en egen elevinspektør, tre rådgivere, og to helsesøstre. Skolen hadde også to psykologer frem til februar 2019.

Samarbeid

Amalie Skram videregående skole tilbyr faglig fordypning til ungdomsskoleelever. Skolens elever har også mulighet til faglig fordypning på universitets- og høyskolenivå, blant annet i samarbeid med Universitetet i Bergen og Bergen marine forskningsklynge. I tillegg har skolen et utstrakt internasjonalt samarbeid med utdanningsinstitusjoner i andre land.

Historie og skolebygning

Byggingen av skolen startet 2. november 2009. I tilknytning til skolen ble det samtidig bygget idrettshall, treningssenter og et nytt nasjonalt svømmeanlegg. Det totale arealet inklusive svømmeanlegget er på ca. 28 000 kvadratmeter. Svømmeanlegget har 50 meters basseng, eget stupebasseng, terapibasseng og opplæringsbasseng. Skoledelen er på 16 000 kvadratmeter over fire etasjer, med 30 klasserom på 80 kvadratmeter og 30 grupperom, samt bibliotek, kantine, skoletorg/vestibyle, to store auditorier, en flerbrukshall med håndballmål som kan deles inn i tre gymsaler, og et treningssenter. Svømmeanlegget eies av Bergen kommune, mens skolen eies av Hordaland fylkeskommune. Svømmeanlegget fikk i juni 2014 navnet Alexander Dale Oen Arena.
Skolen erstattet Bergen Handelsgymnasium, Bjørgvin videregående skole og Tanks videregående skole. Avdelingen Kyrre skole ble overført fra Bjørgvin til Bergen katedralskole. Studieretningene helse- og oppvekstfag på Bjørgvin og medier og kommunikasjon på Bergen Handelsgymnasium ble flyttet til Årstad videregående skole.
Moda Domani Institute

Moda Domani Institute er en fransk handelshøyskole med hovedsete i Paris. Skolen ble etablert i 2014. Den er en av de få handelshøyskoler i Frankrike spesialisert i luksus, mote og design.
Skolen er medlem av IONIS Education Group, den største private gruppen i Frankrike i form av studentmassen og begavelse. I Storbritannia har universitetet en dobbel-grad samarbeid med Liverpool John Moores University.
Politisk filosofi

Historisk

Historisk har filosofer som Thomas Hobbes og John Locke stått mot hverandre. Hobbes var, under inntrykk av krigens gru, tilhenger av et totalitært samfunn, ut fra en teori om mennesket som et ondt og egoistisk dyr, som må kontrolleres, mens Locke var tilhenger av et liberalt samfunn og er en av liberalismens fedre.
Utilitarisme forsvares blant annet av Jeremy Bentham og John Stuart Mill. Utilitarisme er en variant av konsekvensetikk eller nytteetikk, der konsekvensene av en handling ses som avgjørende for dens moralske verdi – i motsetning til for eksempel Immanuel Kants kategoriske imperativ (handle alltid slik at andre mennesker er mål, ikke middel). I utilitarismen søker man, i motsetning til i Kants filosofi, å definere moralske handlinger ved deres nytteverdi for samfunnet.

Samtidig politisk filosofi

Moderne politisk filosofi sies ofte å starte i 1971, med John Rawls' bok "A Theory of Justice". Rawls' teori er et svar på utilitarismen. Hans kritikk av denne er, at det enkelte individ der ikke har noen rettigheter. Det settes ingen grenser for hva fellesskapet kan gjøre mot den enkelte. Rawls er således tilhenger av liberalismen, som skal forstås som den delen av politisk filosofi, som tar utgangspunkt i individet.
Rawls kritiseres av sin kollega på Harvard Robert Nozick, som ser annerledes på individets rettigheter. Nozick mener at individet har rett til sin eiendom, og at den beskatning som finner sted for å finansiere velferdsstaten er tyveri. Han forsvarer derfor libertarianismen. Begge tar altså, tross svært forskjellige synspunkter, utgangspunkt i individet, og er dermed begge liberalister.
Mot slutten av det 20. århundre kom en politiske debatt mellom liberalisme og kommunitarisme. I motsetning til liberalismen tar kommunitarismen utgangspunkt i samfunnet.

Kritisk samfunnsteori

Kritisk teori forbindes gjerne med etableringen av den såkalte Frankfurterskolen på 1920-tallet. Ved å kombinere kunnskap fra alle de store samfunnsvitenskapene, som geografi, sosiologi, psykologi, økonomi, historie og antropologi, ønsket medlemmene av Frankfurterskolen å etablere en empirisk og samfunnskritisk forskning. Max Horkheimer beskrev teorien som kritisk i den forstand at den søker å «frigjøre menneskene fra omstendighetene som holder dem til fange». Frankfurterskolens teoretikere bygget særlig på perspektivene til Karl Marx, Friedrich Nietzsche og Sigmund Freud, og hevder det i all hovedsak er ideologi som holder oss tilbake fra reell frigjøring.
Sichuan Ribao

Sichuan Ribao (kinesisk: 四川日报; pinyin: Sìchuān Rìbào) er en ledende avis fra Chengdu i provinsen Sichuan i Folkerepublikken Kina.
Villmarkens sønn

«Villmarkens sønn» er en episode fra 1982 av den norske komiserien Fleksnes, med Rolv Wesenlund i hovedrollen, som ble vist på norsk fjernsyn (NRK) fra 1972 til 2002.

Handling

Fleksnes må slanke seg og begynne å trimme slik legen har bestemt. Sammen med Modern reiser han til en avsidesliggende hytte på fjellet for å leve av det som naturen gir. Men naturen kan være lunefull.
Jhansi (distrikt)

Demografi

Ved folketellingen i 2011 var det 2 000 755 innbyggere i distriktet, mot 1 744 931 i 2001. Den urbane befolkningen utgjør 41,78 % av befolkningen.
Barn i alderen 0 til 6 år utgjorde 12,45 % i 2011 mot 16,08 % i 2001. Antallet jenter i den alderen per tusen gutter er 886 i 2011.
Osmidus

Utseende

En middelsstor, avlang, mørk trebukk. Oversiden er for det meste dekket med lysgrå bestøvning, men den mørke fargen skinner gjennom her og der. Antennene er tynne og lengre enn kroppen, pronotum tønneformet, dekkvingene jevnbrede, beina nokså spinkle.

Utbredelse

Arten er kjent fra det sørvestlige USA og Mexico.
Two of a Kind

Two of a Kind er et musikkalbum med Karin Krog og Bengt Hallberg, utgitt i 1982.
Achryson

Utseende

Små til middelsstore, avlange, mer eller mindre brunlige trebukker. Dekkvingene har gjerne ulike slags tegninger.

Utbredelse

Slekten er utbredt i varme områder av Amerika fra det sørlige USA og sørover, inkludert Galápagosøyene og noen av øyene i Karibia.
Prærieapacher

Prærieapacher eller Plains Apache (tidligere også Kiowa Apache) er en nordamerikansk urbefolkning som talte et sørathabaskisk språk og tilhørte den apachiske kulturgruppe. Deres tradisjonelle bosettingsområde var i de sørlige deler av Great Plains. Under historisk tid var de allierte med kiowa og inngikk i deres stammekonføderasjon. I dag tilhører mange indianernasjonen Apache Tribe of Oklahoma.

Demografi

På 1860-tallet var det minst 400-500 prærieapacher. År 1900 fantes det bare 173.
Ved folketellingen i 2000 rapporterte 644 mennesker at de regnet seg som helt eller delvis tilhørende eller nedstammende fra Apache Tribe of Oklahoma.

Tradisjonelle forhold

Prærieapachene forente seg med kiowa omkring år 1700. Kiowa og prærieapacher fikk så mange hester at de kunne gå over til en bøffeljagende præriekultur omkring 1725. Dette forandret deres sosiale struktur, slik at skiller i formue og status oppstod. Et lederskapshierarki oppstod, som skapte en forent stammekonføderasjon med fellesseremonier og stammeovergripende mannsselskap. Prærieapacherne inngick som en av de syv understammene i denne stammekonføderasjon. Til tross for dette nære forbund med kiowaindianerne, som varte til reservatslivet begynte i 1875, beholdt prærieapachene sin språklige og sosiokulturelle identitet.
Tohalet smådøgnflue

Voksne (imago)

Kroppen er 5-7 millimeter lang og har en grålig eller litt kremfarget oliven farge. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval på form. Lengst bak på bakkroppen er det to haletråder (cerci).

Nymfer/larver

Nymfene er mellom 5-7 millimeter lang. Den har tre haletråder, som er kortere enn kroppen. Den miderste redusert og lite synlig, herav kommer navnet tohalet .... Haletrådene har ikke mørke smale ringer. De to ytre haletrådene har bare små korte hår på innsiden. Beinas kloledd har små fine hår på hver klospiss. Det er sju par små bladformede gjeller bokover på siden av bakkroppen.

Levevis

Tohalet smådøgnflue finnes i små bekker og større elver med rennende vann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 1 år. 
Tohalet smådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne flyr fra mai til september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Beyond The Fences

Historie

Beyond The Fences ble startet av Kjetil Jensen som et sideprosjekt til The Spectacle. Beyond The Fences gav raskt ut en demo CD som ble populær i bodø musikkscenen. Beyond The Fences spilte aktivt rundt i nord-norge og fikk etterhvert rykte som et godt liveband. I 2005 spilte de inn låter til en 10" vinyl EP som Smart Patrol Records og Untermensch Records gav ut på tampen av 2006. I begynnelsen av 2007 så spilte Beyond The Fences konserter i Oslo og Bergen sammen med de svenske punklegendene Asta Kask.
Audar Kantun spilte parallelt i bandet Scarlet Monroe. Thomas Hanssen fortsatte i bandet Kollwitz. Det gjorde også Stian Hansen. Hansen har også spilt sammen med Cold Mailman. Knut Erik Øverjord er involvert i bandet Vannskapt. Kjetil Jensen fortsatte en liten stund som trommeslager for det amerikanske indiebandet Mount Eerie før han startet opp soloprosjektet The Well In Hell.
Tiggersoleie

Utseende og kjennetegn

Tiggersoleie er en ettårig plante, som er fem til femti cm høy. Stilken er greinete, gulgrønn og litt hårete øverst. Blomstene er knapt en cm bred, mens blomsterskaftene er snaue og riflete. Begerbladene er gulgrønne og bøyd nedover. Mens honningbladene er blekgule, og ca. like lange som blomsterbladene. Den har mange smånøtter (ca. en mm lamge), og dem har så å si ikke nebb. Og den har et diploid kromosomtall på 32, men også 16 er kanskje observert.

Habitat

Tiggersoleie vokser ofte i næringsrike vann, sumper, myrer, vannsyk jord og steder som nylig har vært oversvømt.

Etymologi

Ranunculus kommer av «sen-latin» og betyr liten frosk. Der rana betyr frosk, og det er bøyd i diminutiv. Plinius (ca. år 70 e.Kr.) brukte navnet på en soleie. Opprinnelsen kommer antageligvis fra mange arter i soleieslekta trives i vann eller vannkant.
Og sceleratus betyr farlig eller giftig
.
Båtens Verden (tidsskrift)

Båtens Verden er et båtmagasin, etablert 25. mars 2006 av Vetle Børresen, Marius Magnussen og Mathias Pedersen.
Magasinet tar for seg både seil- og motorbåtrelaterte artikler og utgis seks ganger årlig. Magasinet, som tidligere var en elevbedrift gjennom Ungt Entreprenørskap Østfold, utgis av VB Media AS i Fredrikstad.
Redaktør er Vetle Børresen.
Shorland armoured car

Shorland er en panserbil laget på oppdrag for Royal Ulster Constabulary, møtene for å designe kjøretøyet begynte tidlig på 1960-tallet.
Shorland S 55 er et britisk pansret personellkjøretøy med fire hjul, utviklet av Short Brothers fra Belfast. Det ble utviklet tidlig på 1970-tallet og er i tjeneste med flere militærstyrker.
Kjøretøyet er mekanisk basert på Land Rover-komponenter.
Christine Lagarde

Biografi

Lagarde ble født i Paris som Christine Madeleine Odette Lallouette av akademikerforeldre. Hun gikk på skole i Le Havre og på Holton-Arms School i Bethesda (USA) som AFS utvekslingsstudent. Hun studerte jus ved Université Paris X: Nanterre. Senere foreleste hun også der etter avlagt eksamen. Hun har i tillegg en Master of Advanced Studies (MAS) i arbeidsrett og en mastergrad i engelsk.
Lagarde jobbet som praktikant i Kongressen i USA, som William Cohens assistent.
Hun er dessuten tidligere medlem av det franske landslaget i synkronsvømming.

Baker & McKenzie

Lagarde begynte i  Baker & McKenzie i 1981. Hun ble utnevnt til president i firmaets styringskomité i 1999, og ble president i komiteen for global strategi i 2004.

Statsrådskarriere

Som Frankrikes handelsminister mellom 2005 og mai 2007 prioriterte Lagarde å få åpnet nye markeder for landets produkter, i det hun fokuserte på teknologisektoren. Den 18. mai 2007 ble hun flyttet til landbruksdepartementet, som medlem av den nye regjeringen til François Fillon.
Den påfølgende måneden tok hun over finansdepartementet som den første kvinnen i Frankrike.
I en tale til nasjonalforsamlingen kort tid etter utnevnelsen avga hun en kontroversiell uttalelse om at den franske tradisjonen med en sterk hang til tenkning utgjorde et hinder for å få gjennomført nødvendige reformer. («Nå klarer det seg med tenkningen. Brett opp ermene!»)
I november 2008 ga Christine Lagarde ifølge avisen Le Parisien uttrykk for sin målsetning om å gjøre Paris til et viktig sentrum for islamsk finans.
Hafida Gadi

Idrettskarriere

Gadi kom på 2.-plass ved De europeiske småstatslekene 1997, bak Carol Galea fra Malta. Gadi løp her på 17:12,37.
Ved De europeiske småstatslekene 1999 vant hun 5000 meter.
Fokker F-27

F-27 i Norge

I Norge opererte Braathens S.A.F.E. Fokker F-27 fra 1958 til 1977. Det første flyet ble levert 22. desember 1958, det andre i april 1959 og det tredje i mai 1961. I april og juni 1962 fulgte ytterligere to fly av typen. I 1966 hadde Braathens 7 Fokker F-27 i sin flåte.
I 1970 hadde F-28 tatt delvis over, men Braathens opererte fremdeles 3 maskiner. De ble faset ut i 1977.
En del av flyene gikk inn i det Braathens eide selskapet Busy Bee som startet sin virksomhet i 1966.
Busy Bee gikk konkurs i desember 1992 og opererte da 14 fly av typen F-50 og F-27.
Carteridion

Levevis

Som de fleste andre trebukker borer larvene i ved.

Utbredelse

Slekten lever i New South Wales, Australia.
Rullestolcurling under Paralympiske vinterleker 2014

Rullestolcurling under Paralympiske vinterleker 2014 ble arrangert i Isbiten curlingsenter i Sotsji fra 8. til 15. mars 2014. Til sammen 10 lag var kvalifisert til å delta i denne turneringen.

Sluttspill

Klokkeslett er angitt i lokal tid (Moskvatid,UTC+04:00).
Pediatrisk forskningsinstitutt

Pediatrisk forskningsinstitutt (PFI) er et norsk forskningsinstitutt ved Oslo universitetssykehus, Rikshospitalet og Universitetet i Oslo.
Instituttet ble etablert i 1959 ved Rikshospitalet. Etableringen skjedde etter initiativ fra Martin Seip og etter forbilde av den integrerte forsknings- og klinikkvirksomheten ved Boston Children's Hospital, med sikte på å bygge opp et kombinert sykehus- og universitetsinstitutt. Norske Kvinners Sanitetsforening muliggjorde opprettelsen av instituttet gjennom økonomisk støtte. Fra begynnelsen bestod instituttet av Sverre Halvorsen som stipendiat, en teknisk assistent og et mikroskop. I 1963 ble Halvorsen ansatt i en nyopprettet stilling som dosent og bestyrer for instituttet, og i 1964 ble staben og virksomheten ved instituttet betydelig utvidet. I 1964 fikk instituttet også formelt status som eget institutt ved Det medisinske fakultet ved Universitetet i Oslo.
Fra etableringen var instituttet en del av Barneklinikken ved Rikshospitalet; etter sykehusfusjonen og flere omorganiseringer inngår det i den sammenslåtte Barne- og ungdomsklinikken ved Oslo universitetssykehus. Instituttet er også en del av Det medisinske fakultet ved Universitetet i Oslo og inngår i Institutt for klinisk medisin, Fakultetsdivisjon Rikshospitalet.
Det er Norges eneste institutt for forskning på barns somatiske helse. I de første årene stod forskning på hematologi sentralt, og senere har det vært forsket på metabolske sykdommer, barnekreft og skadelige effekter av bilirubin. Fra 1990-årene har hovedfokuset i instituttets forskning vært på effekten av reoksygenering etter en periode med oksygenmangel, særlig i nyfødtperioden, og forskningen ved instituttet har vært sentral i å få endret praksis for gjenopplivning av nyfødte internasjonalt.
Runa (tidsskrift)

Runa var et tidsskrift med folkloristisk og antikvarisk innhold som utkom i årene 1842-1850 og 1865-1876. Utgiver var Richard Dybeck.
Runa som kom ut med forskjellige tilleggstitler, utkom med to hefter i 1842, to i 1843, åtte mindre hefter i 1844, et stort hefte årlig i 1845 og 1847-1850 samt i en ny rekke med et årlig hefte i 1865 og 1869-1876. Innholdet bestod av fornminnebeskrivelser fra flere svenske landskap, nylig nedtegnet folkviser, viser i forbindelse med gjeting, folkedanser og leker (med tilhørende melodier), eventyr, overnaturlige fenomen og skikker, gåter, lokale plantenavn med mer. Tekstene ble illustert med litografiske avbildninger.
G-type-asteroide

Karakteristikk

G-typen er stort sett lik C-typen, men har et sterkt ultrafiolett absorpsjonstrekk ved kortere bølgelengder enn 0,5 μm. G-typene kan også ha et absorpsjonstrekk rundt 0,7 μm som indikerer fyllosilikatmineral som leire eller glimmer.
I SMASS-klassifiseringen tilsvarer G-typen Cgh- og Cg-typene om de har eller ikke har, respektivt, absorpsjonstrekk ved 0,7 μm. G-typen, C-typen og noen sjeldnere typer blir av og til samlet i den bredere C-gruppen av karbonholdige asteroider.
Kommunal vei 1114 (Hordaland)

Kommunal vei 1114 (Kv1114) i Hordaland går mellom Djupdal og Sunde i Kvinnherad kommune. Veien er 2,0 km lang.
Før veien ble omklassifisert hadde den nummeret fylkesvei 45.